Virallinen lehti nro C 379 , 07/12/1998 s. 0387



Ehdotus yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, lentokenttien kauttakulkujärjestelyistä (10225/98 - C4-0526/98 - 98/0915(CNS)) Ehdotus hyväksyttiin seuraavin tarkistuksin: (Tarkistus 13) Johdanto-osan 2 kappale >Alkuperäinen teksti> lentoreitit ovat merkittävä keino maahan saapumiseen, etenkin laittomasti jäsenvaltioon sijoittautumiseen, erityisesti sekä lentoasemien kauttakulkupaikoilla esitettävien maahantulohakemusten avulla että tosiasiallisena maahantulona; olisi pyrittävä tämän tuloreitin parempaan hallintaan, >EP:n äänestyksessä hyväksytty teksti> lentoreitit voivat olla merkittävänä keinona tiettyjen kolmansien maiden kansalaisten maahan saapumiseen ja helpottaa sitä, etenkin laittomasti jäsenvaltioon sijoittautumisen osalta, erityisesti sekä lentoasemien kauttakulkupaikoilla esitettävien maahantulohakemusten avulla että tosiasiallisena maahantulona; olisi pyrittävä tai on välttämätöntä pyrkiä tämän tuloreitin parempaan hallintaan, ja tämä parannus on myös toteutettava, (Tarkistus 14) Johdanto-osan 4 kappale >Alkuperäinen teksti> jäsenvaltioiden nykyisin soveltavat poikkeukset lentokentän kauttakulkuviisumia koskevaan velvoitteeseen olisi yhdenmukaistettava, >EP:n äänestyksessä hyväksytty teksti> jäsenvaltioiden nykyisin soveltamat poikkeukset lentokentän kauttakulkuviisumia koskevaan velvoitteeseen olisi yhdenmukaistettava, koska kaikki laitonta maahanmuuttoa torjuvat toimet vaikuttavat muihin ulkorajojen ylittämistä ja maahanmuuttoa koskeviin toimiin, jotka kuuluvat Amsterdamin sopimuksen myötä ensimmäisen pilarin alaisuuteen, (Tarkistus 15) Johdanto-osan 4 a kappale (uusi) >Alkuperäinen teksti> >EP:n äänestyksessä hyväksytty teksti> on otettava huomioon Geneven sopimuksen ja ihmisoikeuksien ja perusvapauksien suojaamiseksi tehdyn Euroopan yleissopimuksen määräykset, (Tarkistus 16) Johdanto-osan 6 a kappale (uusi) >Alkuperäinen teksti> >EP:n äänestyksessä hyväksytty teksti> tämä yhteinen toiminta on korvattavaasetuksella Amsterdamin sopimuksen voimaantuloa seuraavien kuuden kuukauden kuluessa, (Tarkistus 17) 2 artiklan 2 kohdan ensimmäinen alakohta >Alkuperäinen teksti> 2. Kukin jäsenvaltio määrittää lentokentän kauttakulkuviisumin myöntämisedellytykset, edellyttäen, että neuvosto hyväksyy viisumijärjestelmää ja viisumien antamista koskevat perusteet. >EP:n äänestyksessä hyväksytty teksti> 2. Jäsenvaltiot määrittävät yhteisymmärryksessä lentokentän kauttakulkuviisumin myöntämisedellytykset. (Tarkistus 18) 3 artiklan ainoa a kohta (uusi) >Alkuperäinen teksti> >EP:n äänestyksessä hyväksytty teksti> Ensimmäisestä kohdasta ei seuraa estettä pakolaisasemaan oikeutettujen kauttakululle. (Tarkistus 19) 5 artikla >Alkuperäinen teksti> Kukin jäsenvaltio määrää valtiottomiin henkilöihin ja sääntömääräisiin pakolaisiin sovellettavasta lentokentän kauttakulkujärjestelystä. >EP:n äänestyksessä hyväksytty teksti> Jäsenvaltiot määräävät valtiottomiin henkilöihin ja sääntömääräisiin pakolaisiin sovellettavasta lentokentän kauttakulkujärjestelystä. (Tarkistus 20) 6 artiklan johdantokappale >Alkuperäinen teksti> Jäsenvaltio voi säätää poikkeuksia lentokentän kauttakulkuviisumia koskevaan velvoitteeseen, erityisesti seuraavien osalta: >EP:n äänestyksessä hyväksytty teksti> Jäsenvaltiot voivat säätää poikkeuksia lentokentän kauttakulkuviisumia koskevaan velvoitteeseen, erityisesti seuraavien osalta: (Tarkistus 21) 9 artiklan ensimmäinen kohta >Alkuperäinen teksti> Jäsenvaltio voi lakkauttaa kokonaan tai osittain tämän yhteisen toiminnan 7 artiklassa tarkoitettujen toimenpiteiden soveltamisen. Jäsenvaltio ilmoittaa siitä neuvostolle. >EP:n äänestyksessä hyväksytty teksti> Jäsenvaltio voi lakkauttaa kokonaan tai osittain tämän yhteisen toiminnan 7 artiklassa tarkoitettujen toimenpiteiden soveltamisen. Jäsenvaltio ilmoittaa siitä komissiolle ja neuvostolle. Neuvoston puheenjohtaja ilmoittaa asiasta Euroopan parlamentille. (Tarkistus 22) 11 artiklan ensimmäinen a kohta (uusi) >Alkuperäinen teksti> >EP:n äänestyksessä hyväksytty teksti> Neuvoston puheenjohtaja toimittaa kertomuksen ja ehdotukset Euroopan parlamentille ja komissiolle. Lainsäädäntöpäätöslauselma, johon sisältyy Euroopan parlamentin lausunto ehdotuksesta yhteiseksi toiminnaksi, jonka neuvosto on hyväksynyt Euroopan unionista tehdyn sopimuksen K.3 artiklan perusteella, lentokenttien kauttakulkujärjestelyistä (10225/98 - C4-0526/98 - 98/0915(CNS))(Kuulemismenettely) Euroopan parlamentti, joka - ottaa huomioon neuvoston ehdotuksen (10225/98 - 98/0915(CNS)), - neuvoston kuultua sitä Euroopan unionista tehdyn sopimuksen K.6 artiklan toisen kohdan mukaisesti (C4-0526/98), - ottaa huomioon työjärjestyksensä 58 artiklan, - ottaa huomioon kansalaisvapauksien ja sisäasiain valiokunnan mietinnön (A4-0408/98); 1. Hyväksyy neuvoston ehdotuksen parlamentin tekemin tarkistuksin; 2. Pyytää saada tiedon asiasta ja tulla kuulluksi uudelleen, jos neuvosto aikoo poiketa parlamentin hyväksymästä sanamuodosta; 3. Kehottaa puhemiestään välittämään tämän lausunnon neuvostolle ja komissiolle.